ศก.ไทยพ้นน้ำ ส่งออกอุ้มสม คลังแนะลุยจีน
น้ำท่วมกดเศรษฐกิจแค่ 0.1% เชื่อส่งออกไทยยังไปโลด แนะขยายลงทุนในจีน
19 ส.ค. 2554

น้ำท่วมกดเศรษฐกิจแค่ 0.1% เชื่อส่งออกไทยยังไปโลด แนะขยายลงทุนในจีน
สำนักงานเศรษฐกิจการคลัง (สศค.) วิเคราะห์ว่าเศรษฐกิจไทยในปีนี้ คาดว่าจะขยายตัวอยู่ในช่วง45% แม้ว่าจะชะลอลงแต่ถือได้ว่าเป็นการขยายตัวในเกณฑ์ดี โดยได้รับปัจจัยบวกจากการฟื้นตัวของเศรษฐกิจโลก ซึ่งส่งผลดีต่อการส่งออกของไทยและการเติบโตอย่างแข็งแกร่งของอุปสงค์ในประเทศ 
อย่างไรก็ตาม เศรษฐกิจไทยในปี 2554 ยังคงเผชิญกับปัจจัยเสี่ยงที่เพิ่มขึ้น โดยเฉพาะภัยพิบัติทางธรรมชาติที่ไทยกำลังเผชิญอยู่ในพื้นที่ภาคใต้ สถานการณ์น้ำท่วมภาคใต้ อาจส่งผลกระทบต่อเศรษฐกิจไทยให้ขยายตัวชะลอลง 0.1% จากกรณีฐาน
สศค. วิเคราะห์ว่า การส่งออกของไทยจะยังขยายตัวได้ดี โดยสินค้าเกษตรและอุตสาหกรรมการเกษตรของไทยไปญี่ปุ่นน่าจะเพิ่มขึ้น จึงเป็นสัญญาณว่าการส่งออกของไทยในปีนี้มีแนวโน้มที่สดใส และอัตราการขยายตัวน่าจะสูงกว่าเป้า
นอกจากนี้ สศค.ยังแนะนำว่า การที่ทางการจีนกดดันค่าเงินหยวนให้อ่อนค่าต่อเนื่องดังกล่าว อาจเป็นเป็นโอกาสสำหรับอุตสาหกรรมของไทยที่จะเข้าไปลงทุนในจีน ควรมุ่งเน้นธุรกิจการอุปโภคบริโภค เช่น อุตสาหกรรมการเกษตร เพื่อสอดรับกับการบริโภคในประเทศเพิ่มขึ้น m